Βαγγέλης Συρίγος

Ο Βαγγέλης Συρίγος είναι Έλληνας παλαίμαχος ποδοσφαιριστής, που διακρίθηκε στη θέση του τερματοφύλακα (ύψος 1,80 μ.), γεννημένος στις 2 Μαρτίου του 1949. Αγωνίστηκε για πολλά χρόνια στο Αιγάλεω και σε άλλες ομάδες της Α' Εθνικής.

 Βιογραφικό 
δεξιά|300 px|μικρογραφία|Ο Βαγγέλης Συρίγος σε εκδήλωση στο Αιγάλεω (14 Ιουνίου 2017)
δεξιά|200 px|μικρογραφία|Ο Βαγγέλης Συρίγος ως τερματοφύλακας του Αιγάλεω.
Ξεκίνησε το ποδόσφαιρο στην εφηβική ομάδα του Ολυμπιακού Πειραιώς και το 1969 δόθηκε δανεικός στον Αργοναύτη Πειραιώς με τον οποίο αγωνίσθηκε στη Β' Εθνική.

Το καλοκαίρι του 1973 απόκτήθηκε από το Αιγάλεω έπειτα από πρόταση του προπονητή Μίλτου Παπαποστόλου, σε μία προσπάθεια της διοίκησης της αθηναϊκής ομάδας να καλύψει το κενό από την παραχώρηση του Λευτέρη Πουπάκη (στον Ολυμπιακό Πειραιώς) και την αποχώρηση του Τάκη Ντουντούμη (που τότε μετεγγράφηκε στον Π.Α.Σ. Γιάννινα). Στα μέσα αλλά και στο τέλος της δεκαετίας του '70 αγωνίσθηκε στον Καναδά με τα χρώματα της ομάδας Windsor Stars (2 φορές) κατακτώντας ισάριθμους τίτλους πρωταθλητή. Ανακηρύχθηκε δε, με απόφαση της Καναδικής Ποδοσφαιρικής Ομοσπονδίας, κορυφαίος ποδοσφαιριστής του Καναδά για το 1975Φύλλο εφημερίδας "Αθλητική Ηχώ", της 8 Ιανουαρίου του 1976, σελ.8: "Ο Β. Συρίγος πρώτος παίκτης του Καναδά για το 1975"

Ο γενειοφόρος παίκτης έφθασε στο απόγειο της καριέρας του με την κατάκτηση του τίτλου Νοτίου Ομίλου Β' Εθνικής, το 1977, όταν αγωνίσθηκε σε όλα τα ματς της χρονιάς.

Το καλοκαίρι του 1979 και μετά τον υποβιβασμό του Αιγάλεω, ο Συρίγος έμεινε ελεύθερος και το Δεκέμβριο μεταγράφηκε στον ΠανιώνιοΦύλλο εφημερίδας "Μακεδονία" της 3 Ιανουαρίου 1980, σελ. 4: "Ο Πανιώνιος απόκτησε τον Συρίγο" Ανακτήθηκε στις 29-12-2017, όπου συνέχισε τη σταδιοδρομία του στην Α' Εθνική, πραγματοποιώντας για 3 χρόνια σπουδαίες εμφανίσεις.

Το 1982 μεταγράφηκε στη Ρόδο,Φύλλο εφημερίδας "Αθλητική Ηχώ" της 10 Οκτωβρίου του 1982, σελ. 1,4: "Ο Συρίγος υπέγραψε στη Ρόδο" με τη φανέλα της οποίας αγωνίστηκε στη μεγάλη κατηγορία τη χρονιά 1982-83 και την επόμενη διετία αγωνίσθηκε με τα χρώματα του Θρίαμβου Ν. Κόσμου στη Γ' Εθνική.

Το Δεκέμβριο του 1985 (σε ηλικία 36 ετών) επιστρέφει σε Α' με τη φανέλα του Απόλλωνα Σμύρνης συμπληρώνοντας ως το 1987 169 εμφανίσεις στην ανώτερη κατηγορία με τέσσερις διαφορετικές ομάδες. Το 1987 παίζει στη Β' Εθνική με την ομάδα της Καλλιθέας, ενώ στη συνέχεια έπαιξε σε μικρότερες τοπικές κατηγορίες. Συνέχισε να αγωνίζεται περιστασιακά μέχρι και την ηλικία των 47 ετών.

Βασικά χαρακτηριστικά στο παιχνίδι του αποτέλεσαν η ικανότητα στις εξόδους με τους αντιπάλους κυνηγούς, τα αντανακλαστικά του, η ευλυγισία και η εκρηκτικότητα στις αντιδράσεις.

Ο αδελφός του υπήρξε επίσης ποδοσφαιριστής, ενώ ο γιος του Σταμάτης Συρίγος είναι κι αυτός παλαίμαχος ποδοσφαιριστής και εν-ενεργεία στέλεχος του Δ.Σ. του Π.Σ.Α.Π. Έχει αγωνιστεί σε Ολυμπιακό, Παναχαϊκή, Άγιο Δημήτριο, Ρόδο, Απόλλωνα Σμύρνης κλπ.

 Ομάδες 

Οι ποδοσφαιρικοί σύλλογοι που αγωνίστηκε ο Βαγγέλης Συρίγος στην υπέρ- εικοσάχρονη καριέρα του είναι:

 ως το 1969: Ολυμπιακός Π. (εφηβική ομάδα)
 1969-1973: Αργοναύτης Πειραιά (Β΄ Εθνική)
 1973-1975: Αιγάλεω (19)
 1975-1977: Αιγάλεω (Β΄ Εθνική)
 1977-1979: Αιγάλεω (42)
 1979-1982: Πανιώνιος (61)
 1982-1983: Ρόδος (18)
 1983-1985: Θρίαμβος Νέου Κόσμου (Γ΄ Εθνική)
 1985-1987: Απόλλων Αθηνών (29)
 1987-1988: Καλλιθέα (Β΄ Εθνική)
 1988-1990: Μανδραϊκός (Ε.Π.Σ. Πειραιώς).
 1990-1991: Προφήτης Ηλίας (Α΄ κατηγορία Ε.Π.Σ.Π.)-παίκτης προπονητής (αγωνίσθηκε σαν μέσος).
 1991-1992: Ροδιά (Β΄ κατηγορία Ε.Π.Σ. Αχαΐας)
 1992-1993: Ροδόπολις (Γ΄ κατηγορία Ε.Π.Σ. Αθηνών)

  Σημείωση : Τα περισσότερα από τα ανωτέρω τα στοιχεία προέρχονται από http://www.rsssf.com/tablesg/grkhist.html#81

 Παραπομπές 

Κατηγορία:Έλληνες ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Γ.Σ. Καλλιθέας
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας